b'\n_START_ARTICLE_\nFriedrich Muckermann\n_START_SECTION_\nJesuitt\n_START_PARAGRAPH_\nI 1899 tr\xc3\xa5dte han inn i jesuittordenen i Bleyenbeck (Nederland), fire \xc3\xa5r etter begynte han p\xc3\xa5 sitt filosofistudium, og i 1912 p\xc3\xa5 teologien.\n_START_SECTION_\nPrest\n_START_PARAGRAPH_\nTo \xc3\xa5r etter ble han presteviet. I 1919 vendte han, som hadde tjenestegjort som feltprest i den tyske h\xc3\xa6r under annen verdenskrig, tilbake fra russisk krigsfangenskap (i fengsler i Minsk og Smolensk), han var del av en fangeutveksling mot Karl Radek. _NEWLINE_I 1921 begynte han sin virksomhet som utgiver av Gral/Graal, grunnlegger og leder av presse-korrespondenser, som forfatter, journalist, taler ved st\xc3\xb8rre og mindre anledninger, og i radio som predikant og sjeles\xc3\xb8rger.\n_START_SECTION_\nI nasjonalsosialismens tid\n_START_PARAGRAPH_\nEtter at nasjonalsosialistene begynte \xc3\xa5 betrakte ham som en statsfiende, dro han i 1934 til Oldenzaal i Nederland. Der hjalp han til \xe2\x80\x93 trass i \xc3\xa5pen Gestapo-overv\xc3\xa5king \xe2\x80\x93 med \xc3\xa5 smugle inn i Tyskland illegale kirkeblader fra trykkerieieren og forleggeren av Twentsche Courant, Br\xc3\xbcggemann. Han fortsatte sin kamp fra naziregimet fra utlandet. _NEWLINE_Etter en tid i Roma og senere i \xc3\x98sterrike var han fra 1938 var han basert i Paris. Derfra m\xc3\xa5tte han i 1943 flykte fra Gestapo til Sveits. Ogs\xc3\xa5 der klarte han \xc3\xa5 virke publisistisk. Han skrev mange artikler i aviser og tidsskrifter; etter 1945 fikk han ogs\xc3\xa5 skrevet ytterligere tre b\xc3\xb8ker.\n_START_SECTION_\nBokforbud i \xc3\x98sttyskland\n_START_PARAGRAPH_\nEtter annen verdenskrigs slutt ble noen av pater Muckermanns skrifter satt p\xc3\xa5 forbudslisten i den sovjetiske okkupasjonssone (det senere \xc3\x98st-Tyskland):  Der Bolschewismus droht (Kath. Tat-Verl., K\xc3\xb6ln 1931), Das Los des Arbeiters in Sowjet-Ru\xc3\x9fland (Kath. Tat-Verl., K\xc3\xb6ln 1932) og Es spricht die spanische Seele \xe2\x80\xa6 Neue Dokumente (Alsatia, Colmar 1937). I [DDR]] tilf\xc3\xb8yde man til denne listen ogs\xc3\xa5 Wollt ihr das auch? Wie ich den Bolschewismus in Ru\xc3\x9fland erlebte (Verb. d. kath. J\xc3\xbcnglings-Vereinigungen Deutschlands, D\xc3\xbcsseldorf 1920), Vom R\xc3\xa4tsel der Zeit. (K\xc3\xb6sel & Pustet, M\xc3\xbcnchen 1933) og Heiliger Fr\xc3\xbchling (Regensbergsche Verlagsbuchhandlung, M\xc3\xbcnster 1935).'